
Moja majka, sestra i ja živimo sami u kući. Nekad moramo napustiti grad zbog posla i moja majka i sestra ostaju same. Nema nikoga da živi na donjem spratu a kuća je velika. Možemo li odhraniti nekog ljubimca protiv lopova i provalnika? Ako možemo, kakvog ljubimca možemo odhraniti?


* 
* 
* 
* 
* 
* 
* 

 
Držanje psa čuvara

Hvala pripada Allahu.


Dozvoljeno je držati psa kao čuvara, sve dok izbjegavaš da ulazi u kuću i dok vodiš računa da ne prlja posuđe i odjeću, jer je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi we sellem, rekao: *„Ko god drži psa njegova dobra djela će se smanjivat za jedan kirat, osim psa za usjeve ili stoku.”* Buhari, 2322.


U Muslimovoj verziji (1574): *“Ko god drži psa, osim za lov ili stoku, njegova nagrada biće smanjivana za dva kirata svaki dan.”*  

Psi koji se koriste za usjeve ili stoku su oni koji služe da čuvaju isto.


Ovaj ***[hadis](https://pitajucene.com/search/Hadis/questions/ "Pretraži pitanja o hadisima")*** ukazuje da je dozvoljeno držati psa da čuva ***[imetak](https://pitajucene.com/search/imetak/questions/ "Pretraži pitanja o imetku")***.


El-‘Iraki kaže u Tarh et-Tesrib, 6/28: *“Naši drugovi i drugi su rekli: Dozvoljeno je držati psa u tri svrhe,prvenstveno za lov i za čuvanja stoke i usjeva. Razišli su se u pogledu držanja psa u četvrtu svrhu, tj. čuvanje kuće ili puteva i tako dalje. Neki od naših drugova su rekli da to nije dozvoljeno zbog ovog i drugih hadisa, koji jasno govore da je držanje psa* ***[haram](https://pitajucene.com/search/haram/questions/ "Pretraži pitanja o haramu")*** osim zbog ove tri stvari. Ali većina od njih su rekli, što je i ispravnije mišljenje, da je dozvoljeno na osnovu analogije, koja se zasniva na razlogu koji se navodi u hadisima, a to je potreba.”


Što se tiče sprječavanja psa da ulazi u kuću, to je zbog riječi Poslanika, sallallahu alejhi we sellem:*“****[Meleci](https://pitajucene.com/search/melec/questions/ "Pretraži pitanja o melecima")*** ne ulaze u kuću u kojoj je pas ili slika.” Buhari, 3322; Muslim, 2106.  

**Odgovorio:** Šejh Muhammed b. ***[Salih el-Munedždžid](https://pitajucene.com/search/Muned%C5%BEd%C5%BEid/answers/ "Pretraži odgovore od šejh Muhammed b. Salih el-Munedždžid")***  

**Izvor:** [http://islamqa.info/en/33668](https://islamqa.info/en/33668)  

**Preveo:** E.K. – [http://islam-pitanja-i-odgovori.blogspot.com](https://islam-pitanja-i-odgovori.blogspot.com)


